كان بغا يقوليها متقدرش تولد حيت البيبي غيتزاد الوزن ديالو تا هوا فكرشها ورجع سكت باش ميخلعهاش وهي مخلوعة بوحدها وعلا سبة وديما كتخمم وساهية بالنسبة ليها الحمل بير وطاحت فيه وكابوس كتعيشو وتقيل تفكر فيه وفالولادة والحمل والهم اللي هازة من جيهت الحبالة مهازها تا واحد فالدنيا لدرجة كتبغي تبكي فاش كتفكر انها كتقرب من الولادة والفكرة دالوجع والحريق والموت اللي شافت ماقدر حتى واحد يحيدها ليها من عقلها وتعقدات من جيهت الولادة ، حتى حاجة مابقات كتحلى ليها ولا تريحها او لا تعجبها وعارفة راسها مغيفكها تا واحد ، بالنسبة لعهد فهوا عارف ان العيا والسهوة والكالم اللي هي فيهم ناتج على هموم الدنيا اللي هازة من جيهت الحمل وكيحاول ينسيها و داير ليها الخاطر و غادي معاها غير بالسياسة باش متفكرش تآدي راسها ولا تزيد تأزم ، وخلى عقلها الصغير يفكر ان عهد هوا اللي غيفكها ويعاونها ومتقصحش ومتعدبش وكتشوف فيه داك الشخص اللي غيهز عليها عذاب الولادة كامل من خلال الهضرة والدلع اللي معيشها فيهم ومآمنة بأنه ميخليهاش تعذب لانه كيبغيها ومكتخصرش ليه الخاطر باش ميخليهاش وتعاود نفس التجربة اللي عاشتها من اللول ، دخلات لراسها فكرة انه واعدها مغتعدبش ومع ذلك كابوس الولادة فاش كترجع تفكرو كتخنق وتقج ومحاملة تا واحد والوقت كامل وهي مكمشة و داخلة سوق همها كتفكر فحريرتها .